ขยายเวลาให้นายจ้างและลูกจ้าง หยุด-เลื่อนส่งเงินเข้ากองทุนสำรองเลี้ยงชีพ
กระทรวงคลัง ขยายเวลาให้นายจ้างและลูกจ้าง หยุด-เลื่อนส่งเงินเข้ากองทุนสำรองเลี้ยงชีพได้ถึง ธ.ค.นี้
17 ก.ค. 2564

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่ากระทรวงการคลัง ขยายระยะเวลาให้นายจ้างและลูกจ้าง สามารถหยุดหรือเลื่อนการนำส่งเงินเข้า กองทุนสำรองเลี้ยงชีพ ได้เป็นการชั่วคราว ตั้งแต่งวดเดือนกรกฎาคม 2564 จนถึงงวดเดือนธันวาคม 2564 (จากเดิมผ่อนผันให้ถึงงวดของเดือนมิถุนายน 2564) โดยยังคงนับอายุการเป็นสมาชิกกองทุนฯ ต่อเนื่อง และคงสมาชิกภาพไว้ภายใต้หลักการและแนวปฏิบัติเดิม เพื่อช่วยบรรเทาผลกระทบจากโควิด19ทั้งนี้ กระทรวงการคลัง ได้ออกประกาศกระทรวงการคลังเรื่อง กำหนดประเภทธุรกิจ ระยะเวลา และเงื่อนไขให้ลูกจ้างหรือนายจ้างหยุดหรือเลื่อนการส่งเงินสะสม หรือเงินสมทบเข้ากองทุนสำรองเลี้ยงชีพในท้องที่ที่เกิดวิกฤตเศรษฐกิจสาธารณภัย หรือเหตุการณ์ที่ส่งผลกระทบต่อสถานการณ์ทางเศรษฐกิจฉบับที่ 3 พ.ศ.2564 ในราชกิจจานุเบกษาแล้ว โดยมีผลบังคับใช้ตั้งแต่วันที่ 13 กรกฎาคม 2564 เป็นต้นไป